
PÁLYÁZATI FELHÍVÁS
Az Oktatási és Gyermekügyi Minisztérium megbízásából, a Nemzeti Kulturális Támogatáskezelővel együtt működve Halásztelek Város Önkormányzata az 51/2007. (III.26) Kormányrendelet és a 118/2026.(IX.15.) Képviselő-testületi határozat alapján ezennel kiírja 2027. évre a Bursa Hungarica Felsőoktatási Önkormányzati Ösztöndíjpályázatot.
Felsőoktatási hallgatók számára a 2026/2027. tanév II. és a 2027/2028. tanév I. félévére vonatkozóan:
· A felhívás kódja: BURSA-2027-A
· A pályázat benyújtásának határideje: 2026. november 5.
· a felhívás részletesen itt olvasható:
https://emet.gov.hu/bursa-2027-a-felhivas-palyazok-reszere/

Felsőoktatási tanulmányokat kezdeni kívánó fiatalok számára:
· A felhívás kódja: BURSA-2027-B
· A pályázat benyújtásának határideje: 2026. november 5.
· a felhívás részletesen itt olvasható:
https://emet.gov.hu/bursa-2027-b-felhivas-palyazok-reszere/

A pályázat kötelező mellékletei (kizárólag ezekkel együtt érvényes):
· A felsőoktatási intézmény által kibocsátott nappali tagozatos hallgatói jogviszony-igazolás vagy annak másolata a 2026/2027. tanév első félévéről.
· Igazolás a pályázó és a vele egy háztartásban élők egy főre jutó havi nettó jövedelméről.
· A szociális rászorultság igazolása.
· A pályázó lakcímkártya másolata (Halásztelki állandó lakcímet kell igazolni)
Az 51/2007. (III.26.) Kormány rendelet 19.§ (4) bekezdése szerint a kifizetés megkezdése előtt a  felsőoktatási intézmény kötelessége megvizsgálni a jogosultságot.

A pályázatot az EPER-Bursa rendszerben kitöltve, véglegesítve, onnan kinyomtatva, aláírva a mellékletekkel együtt a Halásztelki Polgármesteri Hivatalban lehet ügyfélfogadási időben személyesen vagy postai úton megküldve (Halásztelek, Kastély park 1.) benyújtani.

A pályázat rögzítésének és benyújtásának határideje: 2026. november 5.

Halásztelek, 2026. október 05.

